CELEX: 62021CN0406
Language: mt
Date: 2021-07-01 00:00:00
Title: Kawża C-406/21: Talba għal deċiżjoni preliminari mressqa mill-Korkein oikeus (il-Finlandja) fl-1 ta’ Lulju 2021 – A Oy vs B Ky u l-komunità tal-eredi ta’ C

13.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 368/11
            
         
      Talba għal deċiżjoni preliminari mressqa mill-Korkein oikeus (il-Finlandja) fl-1 ta’ Lulju 2021 – A Oy vs B Ky u l-komunità tal-eredi ta’ C
      (Kawża C-406/21)
      (2021/C 368/09)
      Lingwa tal-kawża: il-Finlandiż
      
         Qorti tar-rinviju
      
      Korkein oikeus
      
         Partijiet fil-kawża prinċipali
      
      
         Rikorrent: A Oy
      
         Konvenuti: B Ky u l-komunità tal-eredi ta’ C
      
         Domandi preliminari
      
      
                  1)
               
               
                  L-Artikolu 12(4) tad-Direttiva 2011/7/UE tal-Parlament Ewropew u tal-Kunsill tas-16 ta’ Frar 2011 dwar il-ġlieda kontra l-ħlas tard fi transazzjonijiet kummerċjali (1) għandu jiġi interpretat fis-sens li l-Istati Membri jistgħu jeskludu mill-kamp ta’ applikazzjoni tad-Direttiva prassi kuntrattwali dwar il-penalitajiet għal dewmien stabbilita bejn il-partijiet qabel is-16 ta’ Marzu 2013 fil-kuntest ta’ ordnijiet individwali, anki meta l-ordnijiet individwali li fir-rigward tagħhom jiġu applikati l-penalitajiet għal dewmien ikunu saru wara din id-data?
               
            
                  2)
               
               
                  Fil-każ li tingħata risposta fin-negattiv għall-ewwel domanda, l-Artikolu 7(2) u (3) tad-Direttiva 2011/7 għandu jiġi interpretat fis-sens li l-prassi kuntrattwali deskritta fl-ewwel domanda għandha titqies bħala klawżola kuntrattwali jew prassi li teskludi l-ħlas ta’ interessi moratorji jew ta’ kumpens għall-ispejjeż tal-irkupru?
               
            
         (1)  ĠU 2011, L 48, p. 1.